b'\n_START_ARTICLE_\nY\xc3\xb6kerho\n_START_PARAGRAPH_\nY\xc3\xb6kerho on viihderavintola, jonka liiketoiminta tapahtuu ilta- ja y\xc3\xb6aikaan._NEWLINE_Y\xc3\xb6kerhojen toimintakonsepti on yhdist\xc3\xa4\xc3\xa4 alkoholin anniskelu tanssimiseen ja tarjota asiakkaille ajoittain my\xc3\xb6s el\xc3\xa4v\xc3\xa4\xc3\xa4 musiikkia sek\xc3\xa4 viihde-esityksi\xc3\xa4. Y\xc3\xb6kerhot profiloituvat tiloissa soivien musiikkityylien lis\xc3\xa4ksi my\xc3\xb6s sijaintinsa sek\xc3\xa4 asettamiensa ik\xc3\xa4rajojen ja p\xc3\xa4\xc3\xa4symaksujen kautta._NEWLINE_Monissa kieliss\xc3\xa4 y\xc3\xb6kerhot ovat nimelt\xc3\xa4\xc3\xa4n disco tai discoth\xc3\xa8ques (ransk. discoth\xc3\xa8que; saks. Disko tai Tanzveranstaltungen). Japanin kieless\xc3\xa4 disco viittaa vanhempaan, pienemp\xc3\xa4\xc3\xa4n, ei niin suosittuun paikkaan, kun taas club viittaa viimeisimp\xc3\xa4\xc3\xa4n, suurempaan, suositumpaan paikkaan. Klubi-termi\xc3\xa4 (engl. club tai nightclub) on k\xc3\xa4ytetty 1990-luvun puoliv\xc3\xa4list\xc3\xa4 brittienglannissa ja sen j\xc3\xa4lkeen my\xc3\xb6s muualla Euroopassa.'